**НАЦРТ**

На основу члана 6.став 1.тачка 3.и члана 11. - 18. Закона о финансирању локалне самоуправе («Службени гласник РС» бр.62/06, 47/011, 93/12 , 99/13, 125/14, 95/15, 83/16, 91/16, 104/16, 96/17 89/18), члана 32.став1.тачка 13. Закона о локалној самоуправи („Службени гласник РС“ број 129/07, 83/14) и члана.41. Статута Општине Куршумлија («Службени лист Општине Куршумлија » бр.22/08,08/09, 07/11, 15/14, 25/15, 05/18), на предлог Општинског већа, Скупштина општине Куршумлија на седници одржаној дана \_\_\_\_\_\_\_\_\_\_ године, донела је

**О Д Л У К У**

**О ЛОКАЛНИМ КОМУНАЛНИМ ТАКСАМА ЗА 2020. ГОДИНУ**

**Члан 1**

Овом одлуком уводе се локалне комуналне таксе на територији општине Куршумлија и утврђују се обвезници, висина, олакшице, рокови и начин плаћања локалне комуналне таксе.

**Члан 2.**

Обвезник локалне комуналне таксе јесте корисник права, предмета и услуга за чије је коришћење прописано плаћање локалне комуналне таксе.

**Члан 3.**

Таксена обавеза настаје даном почетка коришћења права, предмета или услуге за чије је коришћење прописано плаћање локалне комуналне таксе и траје док траје коришћење права, предмета или услуге.

**Члан 4.**

Обвезник локалне комуналне таксе је дужан да пре коришћења права, предмета или услуга, за чије је коришћење прописано плаћање локалне комуналне таксе, изврши пријаву постојања основа за плаћање локалне комуналне таксе Општинској управи – Одељењу за локалну пореску администрацију,буџет и финансије.

**Члан 5.**

Ако обвезник локалне комуналне таксе не поднесе пријаву за коришћење права,предмета или услуга ,таксена обавеза утврдиће се на основу података којима располаже надлежно Одељење или путем инспекцијског надзора.

**Члан 6.**

Обвезник локалне комуналне таксе за истицање фирме на пословном простору дужан је да поднесе пријаву у року од 10 дана од дана почетка коришћења.

Обвезник је дужан да сваку промену (трајне или привремене одјаве делатности,промене делатности,промене локације објеката,стечаја или ликвидације и сл.) пријави надлежној управи у року од 10 дана од дана настале промене.

**Члан 7.**

Ако таксени обвезник доспелу комуналну таксу не плати у прописаном року извршиће се принудна наплата у складу са Законом o пореском поступку и пореској администрацији.

**Члан 8.**

Локалне комуналне таксе не плаћају се за коришћење права, предмета и услуга, од стране државних органа и организација, органа и организација територијалне аутономије и јединица локалне самоуправе.

**Члан 9.**

Локалне комуналне таксе уводе се за:

1. истицање фирме на пословном простору;

2. држање моторних, друмских и прикључних возила осим пољопривредних возила и машина ;

3. држање средстава за игру (« забавне игре »)

**Члан 10.**

Средства која се остваре наплатом локалних комуналних такса су изворни приход буџета општине.

**Члан 11.**

Утврђивање , наплату као и послове контроле наплате локалне комуналне таксе, врши Општинска управа-Одељење за локалну пореску администрацију,буџет и финансије.

**Члан 12.**

Таксеном тарифом , која је саставни део ове одлуке , утврђује се локалне комуналне таксе у различитој висини, зависно од врсте делатности, величине правног лица у смислу закона којим се уређује рачуноводство и техничко-употребних карактеристика објеката по зонама .

**Члан 13.**

Локалне комуналне таксе утврђују се у различитој висини по зонама у којима се налазе објекти, предмети или врше услуге и то:

**I.а ЗОНА која обухвата подручје ограничено на следећи начин**:

Од раскрснице улице 16.фебруар са улицом Пролетерских бригада, левом страном Пролетерских бригада до Немањине улице. Немањином улицом до моста на реци Топлици, левом страном Топлице до кланице, од кланице до почетка улице 7.Јули, левом страном улице 7.Јули до раскрснице са улицом Карађорђевом, левом стране улице Карађорђеве до раскрснице са улицом 16.Фебруар, левом страном улице 16.Фебруар до раскрснице са улицом Пролетерских бригада – најопремљенија зона.

**I. б ЗОНА која обухвата подручје ограничено на следећи начин:**

Улица 16.Фебруар од гвозденог моста десном страном железничке пруге до железничке станице, правац улице 4.Јули, улица Милоја Закића до кружног тока, Његошевом улицом до улице Вука Караџића, улицом Вука Караџића до улице Милана Топлице. Улицом Милана Топлице право до реке Топлице. Левом страном реке Топлице узводно до правца према улици Стефана Првовенчаног до канала, десном страном канала до улице Др Мелгарда, улицом Др Мелгарда до улице Милутина Ускоковића, улицом Милутина Ускоковића до улице Р.М.Само до гвозденог моста, сем дела града који је обухваћен првом зоном.

**II.ЗОНА која обухвата подручје ограничено на следећи начин:**

Од прве веће кривине у насељу Марковиће потоком до старог села (северно), десно правац преко Баћоглавског потока до улице Баћоглавске до скретања према новој касарни, Баћоглавском улицом до улице Ћирила и Методија, улицом Ћирила и Методија до улице Филипа Филиповића и краја улице Његошеве, правац крај улице Петра Драпшина до краја улице Петра Драпшина, правац север улице Др.Хаџића до улице Топличке, Топличком улицом до канала, каналом до улице Доњомикуљанске, улицом Доњомикуљанском до улице Милана Ракића, од улице Милана Ракића правац улице Антона Антонијевића, правац улице Панчићеве, улицом Панчићевом до краја улице Доситеја Обрадовића, од краја улице Доситеја Обрадовића наставља правац до улице Др Мелгарда код пропуста канала, од пропуста канала десном страном улице Видовданске до укрштања са улицом Иве Андрића, десном страном улице Иве Андрића до новоформиране улице кроз Боровњак, до почетка улице Књегиње Милице, левом страном улице Кнегиње Милице и правцем до кривине приступног пута за прекидну комору, десном страном приступног пута до краја улице Светог Саве потоком до улице Р.М.Само, од улице Р.М.Само до правца хладњаче и реке Топлице, реком Топлицом до железничког моста на ушћу, од моста железничком пругом до укрштања пруга до подвожњака код кастратског гробља, десном страном излази на улицу Косанчић Ивана, правац улице Косанчић Ивана део насеља Кастрат, јужна страна до надвожњака, железничком пругом до бункера, левом страном реке Бањске до Мирничког потока, десном страном улице Косовске до Марковићког потока, прва већа кривина у насељу Марковиће.

У ову зону спада и земљиште на подручју Куршумлијске, Луковске и Пролом Бање.

**III.ЗОНА која обухвата подручје ограничено на следећи начин:**

Од границе друге зоне до краја грађевинског подручја описаном ГУП-ом.

**IV.ЗОНА која обухвата земљиште на подручју приградских месних заједница**: Пепељевац, Мачковац, Пљаково, Бело поље, Горња и Доња Микуљана, Данковиће, Баћоглава, Висока, Кастрат и Крчмаре.

**V.ЗОНА која обухвата подручје** од границе четврте зоне до административне границе општине Куршумлија.

**Члан 14.**

Таксени обвезник који пре добијања решења надлежног органа почне са коришћењем права, предмета и услуга,за чије је коришћење прописано плаћање локалне комуналне таксе,односно не поднесе пријаву у роковима прописаним чланом 6 ове Одлуке, казниће се за прекршај и то:

-правно лице новчаном казном од 10.000,00 до 150.000,00 динара,

-предузетник новчаном казном у износу од 5.000,00 до 75.000,00 динара

-физичко лице и одговорно лице у правном лицу новчаном казном од 1.000,оо- 25.000,оо динара.

**Члан 15.**

Сва мала правна лица уписана у регистар Агенције за привредне регистре која обављају делатност на територији општине Куршумлија, а обвезници су комуналне таксе за истицање фирме на пословном простору дужни су да најкасније до 1.марта текуће године доставе доказ о висини годишњих прихода у претходној години, као и доказ о разврставању у средња или велика правна лица ако је било промене у статусу.

Ако мало правно лице благовремено не поднесе доказ о висини прихода у претходној години или ако не достави доказ о разврставању у средња или велика правна лица под условом да је било тих промена казниће се за прекршај новчаном казном:

1.правно лице – од 10.000 до 150.000,оо динара,

2.физичко лице и одговорно лице у правном лицу – од 1.000 до 25.000 динара.

**Члан 16.**

Надзор над применом одредаба ове одлуке врши Општинска управа- Одељење за локалну пореску администрацију,буџет и финансије.

Послове инспекцијског надзора над применом одредаба ове одлуке врши Општинска управа –надлежна инспекција.

**Члан 17.**

Ова одлука ступа на снагу осмог дана од дана објављивања у „Службеном листу Општина Куршумлија“ а примењиваће се од 01.01.2020.године.

Број: \_\_\_\_\_\_\_\_\_\_\_\_\_

У Куршумлији, \_\_\_\_\_\_\_\_\_\_2019.године

**СКУПШТИНА ОПШТИНЕ КУРШУМЛИЈА**

**ПРЕДСЕДНИК СКУПШТИНЕ**

*Дејан Ловић,инг.машинства*

**Т А К С Е Н А Т А Р И Ф А**

**Тарифни број 1.**

**За истицање фирме на пословном простору (фирмарина) утврђује се локална комунална такса и то:**

|  |  |  |
| --- | --- | --- |
| **Ред**  **Бр.** | **ДЕЛАТНОСТ** | **Износ у броју просечних зарада** |
| **1.** | **Банкарство** | **8** |
| **2.** | **Осигурање имовине и лица** | **8** |
| **3.** | **Производња и трговина нафтом и дериватима нафте** | **8** |
| **4.** | **Производња трговине на велико дуванским производима** | **8** |
| **5.** | **Производња цемента** | **7** |
| **6.** | **Поштанских, мобилних и телефонских услуга** | **6** |
| **7.** | **Електропривреде**   |  | | --- | | **7/1 Дистрибуција електричне енергије** | | **7/2 Производња електричне енергије** | | **10**   |  | | --- | | **10** | | **5** | |
| **8.** | **Казина, концкарнице, кладионице, бинго сала и пружање коцкарских услуга и ноћних барова и дискотека** | **10** |
| **9.** | **Велика предузећа** | **2** |
| **10.** | **Средња предузећа** | **1** |
| **11.** | **Мала и микро предузећа-преко 50.000.000,оо динара** | **1** |

**НАПОМЕНА:**

**Под просечном зарадом у смислу претходног става, сматра се просечна зарада по запосленом остварена на територији општине Куршумлија у периоду јануар-август, године која претходи години за коју се утврђује фирмарина, према подацима Републичког органа надлежног за послове статистике.**

**Изузетно, Општинска управа општине Куршумлија може утврдити и већи износ фирмарине уз претходну сагласност Министарства надлежног за финансије.**

**Обвезници локалне комуналне таксе за истицање фирме на пословном простору су правна и физичка лица који су уписани у регистар АПР.**

**Ако се на једном пословном објекту налази више истакнутих фирми истог обвезника, такса се плаћа само за једну фирму.**

**За сваку фирму истакнуту ван пословног објекта плаћа се такса за сваку истакнуту фирму.**

**Ослобођени су плаћања локалне таксе из овог тарифног броја обвезници који имају статус мировања(привремена одјава).**

**Такса по овом тарифном броју, утврђује се у годишњем износу.**

**Обвезници из овог тарифног броја су правна или физичка лица. Такса на фирму плаћа се за седиште, представништво или сваку пословну јединицу правног лица на територију Општине Куршумлија.**

**Таксени обвезници, чије је седиште на територији општине Куршумлија и таксени обвезници чије је седиште ван територије општине Куршумлија,комуналну таксу утврђену овим тарифним бројем плаћају за један пословни објекат, а за сваки други пословни објекат плаћају комуналну таксу умањену за 80%.**

**Од обавезе плаћања таксе по овом тарифном броју , изузимају се установе чији је оснивач Скупштина Општине, удружење грађана, хуманитарне, спортске и друге непрофитне организације.**

**Такса по овом тарифном броју плаћа се месечно, у висини 1/12 годишњег износа таксе, и то до 15-ог у месецу, за претходни месец.**

**Тарифни бр. 2**

**За држање моторних, друмских и прикључних возила, осим пољопривредних возила и машина утврђује се локална комунална такса која се плаћа приликом регистрације возила и то:**

1. **За теретна возила:**

* **За камионе до 2 т носивости 1.730 динара,**
* **За камионе од 2 т до 5 т носивости 2.300 динара,**
* **За камионе од 5 т до 12 т носивости 4.020 динара,**
* **За камионе преко 12 т носивости 5.740 динара.**

1. **За теретне и радне приколице (за путничке аутомобиле) 570 динара;**
2. **За путничка возила:**

* **До 1.150 цм3 - 570 динара,**
* **Преко 1.150 цм3 до 1.300 цм3 1.140 динара,**
* **Преко 1.300 цм до 1.600 цм 1.720 динара,**
* **Преко 1.600 цм до 2.000 цм3 2.300 динара,**
* **Преко 2.000 цм3 до 3.000 цм3 3.470 динара,**
* **Преко 3.000 цм3 - 5.740 динара;**

1. **За мотоцикле:**

* **До 125 цм3 460 динара,**
* **Преко 125 цм3 до 250 цм3 680 динара,**
* **Преко 250 цм3 до 500 цм3 1.140 динара,**
* **Преко 500 цм3 до 1.200 цм3 1.390 динара,**
* **Преко 1.200 цм3 1.720 динара.**

1. **За аутобусе и комби бусеве по регистрованом седишту 50 динара.**
2. **За прикључна возила: теретне приколице, полуприколице и специјалне теретне приколице за превоз одређених врста терета:**

**- 1 т носивости - 460 динара,**

**- од 1 т до 5 т носивости - 800 динара,**

**- од 5 т до 10 т носивости - 1.090 динара,**

**- од 10 т до 12 т носивости - 1.500 динара,**

**- носивости преко 12 т - 2.300 динара,**

**7. За вучна возила (тегљаче):**

**- чија је снага мотора до 66 киловата - 1.720 динара,**

**- чија је снага мотора од 66-96 киловата - 2.300 динара,**

**- чија је снага мотора од 96-132 киловата - 2.900 динара,**

**- чија је снага мотора од 132-177 киловата - 3.470 динара,**

**- чија је снага мотора преко 177 киловата - 4.610 динара.**

1. **За радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела - 1.140 динара.**

**НАПОМЕНА:**

**Такса по овом тарифном броју утврђује се у годишњем износу.**

**Такса по овом тарифном броју плаћа се приликом регистрације моторних, друмских и прикључних возила.**

**Таксу из овог тарифног броја не плаћају државни органи и органи локалне самоуправе, организације и установе и Јавна предузећа за специјална возила, која су у непосредној функцији обављања комуналне делатности.**

**Такса из овог рарифног броја не плаћа се за путничка возила и друга превозна средства инвалидних и хендикепираних лица са 80% и више телесног оштећења, ако им возило служи за личну употребу.**

**Тарифни број 3.**

**За држање средстава за игру («забавне игре»), утврђује се локална комунална такса и то:**

**- по апарату за забавне игре ( компјутери, флипери, билијар, видео игре, стони фудбал и слично ).................................................................33 динара**

**НАПОМЕНА:**

**Такса по овом тарифном броју утврђује се у дневном износу.**

**Обвезник таксе из овог тарифног броја, је правно или физичко лице које држи средства и апарате за забавне игре.**

**Таксени обвезник је дужан да пријави средства и апарате за забавне игре Општинској управи-Одељењу за локалну пореску администрацију,буџет и финансије пре почетка коришћења средстава за игру.**

**Пријава садржи:**

**- за правна лица: порески идентификациони број, матични број правног лица и текући рачун, тачну адресу седишта правног лица; адресу места држања апарата, врсту, марку, тип и серијски број апрата и датум почетка коришћења средстава за игру.**

**- за физичка лица: порески идентификациони број, матични број, текући рачун, број личне карте и назив радње са тачном адресом, адресу места држања апарата, врсту, марку, тип и серијски број апарата и датум почетка коришћења средстава за игру.**

**Такса по овом тарифном броју плаћа се стазмерно времену коришћења, до 15-ог у месецу за претходни месец.**